
На основание чл.4, ал.2 от Наредбата за условията и реда за извършване на оценка на въздействието върху околната среда (обн. ДВ бр. 25/2003 г. изм. ДВ. бр.9 от 30 януари 2024г.)

УВЕДОМЯВАМЕ

Всички заинтересовани физически и юридически лица, че имаме следното инвестиционно предложение:
Изграждане  на  открита  спортна  площадка  за  мини  футбол със  специализирана  настилка – допълващо  застрояване в  УПИ I - 347-за стадион, кв.55,гр.Димово,   общ. Димово,  обл. Видин
Всички, които желаят да изразят мнения и становища могат да го направят писмено в Информационен център на Община Димово.

Характеристика на инвестиционното предложение:
1. Резюме на предложението 
Обектът представлява изграждане на нова спортна площадка за минифутбол с размери 40,60м / 20,60 м , разположена в североизточната част на съществуващия  стадион в  УПИ I 347-за стадион, кв.55,гр.Димово,   общ. Димово,  обл. Видин. Тя ще послужи за провеждане на тренировки по футбол, най-вече  за  подрастващите  деца.
Обектът се разполага източно  спрямо сградата на стадиона  и на 10,00 м. отстояние от източната  вътрешна  регулационна  линия. Местоположението  е  продиктувано и от необходимостта  за дистанциране на минимум  4,00 м от пистата за бягане, която  трябва  да  бъде  запазена. Новоизграждащата се  площадка  се  разполага  с  дългата  си  ос успоредно  на  гореописаната  писта. По  изрично  желание  на  възложителя , новата  спортна площадка  се  предвижда  да  е  оградена,  с  контролиран  достъп  за  ползване  под  надзор  на  лице  от  отговорния  за  стадиона  персонал. 
Размерите  на  площадката  са  съобразени  с  изискванията за проектиране на игрище  за минифутбол, при което се допуска провеждане не само на тренировки, но и на състезания. В площадката се  вмества намалено до размери  допустими за състезания минифутболно игрище (37,50м / 18,00м ). 
2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:; 
Предвижда се да бъде изградена ограда  с  височина  спрямо котата  на  игралното  поле  500 см, от  готов тип заводско произведени,  стоманени  елементи  : 
- стълбове (пилони) от стоманена  тръба с размери 89,9/4 мм и дължина  6000 мм
- оградна  мрежа  с  дебелина  на  телта 4 мм , растер 55/55 мм и PVC покритие
- допълнителна  текстилна  мрежа  в  зоната  зад  вратите  с размери  12м / 5 м, зад  всяка  врата  и  на допълнителна  стоманена  конструкция
- дъговидни  крепежни планки  и  болтове  тип “Коларски” с размери М8 / 110 мм и  фланшови  гайки  за  тях. След  монтажа и завиването на гайката, последната се точкова със заварки  срещу  кражби  и  вандалски  действия.
Всички елементи освен мрежата се грундират и финализират с полиестерно (PES) покритие в  зелен  цвят .
Стълбовете  се  замонолитват  в  чакащи  цилиндрични  отвори  с размер Ø 160 мм , на  дълбочина  100 см  спрямо кота ±0.00. Дъното  на  отворите  е  нивелирано  при  полагането  на  подложния  бетон, както  е  описано  в  следващата  част  на  проекта.
Предвижда се финалното покритие на игрището да бъде с настилка от изкуствена трева с височина на стеблото 40 мм, предназначена за футболни спортни терени, предвид желанието на Възложителя и високите експлоатационни характеристики на продукта. Тъй като съществуващата  част от терена, предназначена за разполагане  на  площадката е  в състояние на стар, буренясал  насип  се предвиждат следните дейности: 	
Изкопаване  на ивичен изкоп според предвиденото в конструктивнияпроект.                                                                                                                                                                 Доставка и монтаж на двустранен кофраж. В точките за монтаж на носещите оградни стълбове се стабилизират към кофража и отвесират тръби от PVC с Ø 160 мм и дължина 1100 мм, на дълбочина 100 см спрямо проектната  кота ±0.00. , като в дъното на ивичния изкоп в зоните под стълбовете е  положен и нивелиран подложен бетон. Преди  стабилизирането на тръбите , те се срязват едностранно по цялата  си дължина с ъглошлайф с оглед лесно изваждане от местоположението при бетон  набрал  до 24 часова  якост.  В така получените  чакащи  гнезда  с  размер Ø160 мм/ 1000 мм  се  нивелират и замонолитват  точно по осите  носещите стълбове  от  тръби  Ø89,9 / 4 / 6000 мм, които да стърчат над кота ±0.00  точно  5,00 м !
Външно на стоманобетоновия ивичен фундамент се полага ивица от улични бордюри с размер 15/25/50 см, като темето им равни с кота ±0.00. В получената стоманобетонова рамка, с височина около 50см над освободения от хумуса, доизкопан и валиран терен, се полагат последователно и след валиране пластове от 20 см трошенокаменна  настилка със зърнометрия 6,3см, 20 см трошенокаменна  настилка със зърнометрия  3,1 см и финален пласт  от 10см със зърнометрия 0,4 см. Върху така получената подложка при финансова възможност се полага амортисьорна противоударна подложка ( т.н. shockpad ) с дебелина 10 мм и се разстила и  залепва според технологичните предписания  изкуствената  трева в тъмнозелен  цвят. При финансова невъзможност изкуствената  трева се полага директно върху валирания най-горен пласт. Разчертаването се извършва  със  залепени  ленти  от  изкуствена  трева  с ширина  80 мм  в  бял цвят.
ОБОРУДВАНЕ
Оборудването предвижда стандартно произведени :
- две врати за минифутбол с размери 300/200/100 см, окомплектовани  с  мрежи.Те се анкерират към  ивични  стоманобетонови  фундаменти  с  „П“ – образна форма във  план. 
ПОКАЗАТЕЛИ НА ЗАСТРОЯВАНЕ
Площ на игрището:                                      675 м2
Площ на допълнителни загряващи зони:  125 м2
Общо площ по оста на оградата :              800 м2
Обща площ на съоръжението:                  836,36 м2
Категория  на строежа:                              шеста
3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
В инвестиционното предложение не се предвижда промяна на предназначението на имотите
4. Местоположение:

Предвидената за изграждане спортна площадка попада в регулационните граници на гр. Димово, община Димово -  УПИ I - 347-за стадион, кв.55, гр.Димово,   общ. Димово,  обл. Видин
Намерението  не попада в защитени територии, резервати, площи с обособен вид или ограничен статут на ползване. Инвестиционното предложение не засяга защитени територии и резервати, по смисъла на Закона за защитените територии (ЗЗТ), както и защитени природни обекти по смисъла на същия закон.
Инвестиционното предложение не засяга територии и/или зони, както и обекти със специфичен санитарен статут, както и такива подлежащи на здравна защита в района, както и не се засягат населени територии, курортни селища и урбанизирани райони със специален статут на защита.
В близост няма и обекти и зони категоризирани с висок или нисък рисков потенциал.
Не се предвиждат въздействия от трансграничен характер с реализацията на инвестиционното предложение.
5. Природни ресурси, предвидени за използване по време на строителството и експлоатацията:
За реализирането на инвестиционното предложение няма да се използват природни ресурси. 
 Характерът на инвестиционното предложение не е свързан с промяна на вида, състава и характера на земните недра и ландшафта. Не се очакват негативни въздействия върху компонентите на околната среда. 
По време на експлоатацията не е необходима вода за питейно – битови и протовопожарни нужди.
Водовземане от подземни води и от повърхностни водни обекти не се предвижда.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
Няма да се емитират вещества, в т.ч. приоритетни и/или опасни,  които да осъществяват контакт с води.
7. Очаквани общи емисии на вредни вещества във въздуха по замърсители:
Няма предвидени източници на замърсители на атмосферния въздух, свързани с експлоатацията на инвестицията , които да окажат отрицателно въздействие на атмосферния въздух.
8. [bookmark: _GoBack]Отпадъци, които се очаква да се генерират, и предвиждания за тяхното третиране:    
Генерираните в резултат на строителството и монтажа строителни отпадъци ще се извозят на депо, съгласно нормативната уредба по управление на отпадъците.
9. Отпадъчни води:
При експлоатацията на изградения музей не се формират отпадъчни води.
10. Опасни химични вещества, които се очаква да бъдат налични на площадката на предприятието/съоръжението:
За експлоатацията не се предвижда използването на опасни химически вещества.

